Atlasas

Atlasas – paprastai knygos pavidalo sisteminis tam tikros teritorijos ir tematikos tarpusavyje susijusių žemėlapių ar kitokių schematinių iliustracijų rinkinys. Gali būti geografinis (mokyklinis atlasas, žemėlapių rinkinys), istorinis, politinis, taip pat gali būti botaninis, zoologinis, medicininis albumas su augalų, gyvūnų, žmogaus atvaizdais, brėžiniais.Atlasas, Tarptautinių žodžių žodynas. Atlase žemėlapiai arba iliustracijos pateikiamos taip, kad eitų nuosekliai, išlaikytų tą patį stilių, mastelį, apipavidalinimą, sutartinius ženklus.

Istorija

Dabartinio atlaso prototipu laikomas Klaudijo Ptolemajo II a. 27 geografinių žemėlapių rinkinys (Europos dalių, Afrikos, Azijos ir visos oikumenos žemėlapiai), kuriems sudaryti Ptolemajas sukūrė ir panaudojo cilindrinę projekciją. Atlaso (pagal mitinį Atlantą) sąvoką XVI a. įvedė Gerardas Merkatorius, pirmąkart ją pavartojęs savo žemėlapių rinkiniui „Atlasas, arba Kosmografiniai apmąstymai“ (Atlas, sive Cosmographicae meditationes).

 Šaltiniai 

Kategorija:Kartografija
Kategorija:Žinynai